NUOTYKIŲ VASAROS STOVYKLA VAIKAMS

**Stovyklos (pamainos) trukmė:** 7 d.

**Stovyklautojų amžius:** 7-12 m.

**Stovyklos kaina:** 160eur

**Stovyklos pamainos:**

* 2019.06.30 – 2019.07.06
* 2019.07.07 – 2019.07.13
* 2019.07.14 – 2019.07.20

**DIENOTVARKĖ**

08:15 – 08:30 Keliamės, vėliavos kėlimas

08:30 – 09:00 Mankšta

09:00 – 10:00 *Pusryčiai*

10:00 – 12:00 Edukacinė, kūrybinė, sportinė, nuotykinė veikla

12:00 – 13:00 Laisvas laikas [poilsiui ir draugystei]

13:00 – 14:00 *Pietūs*

14:00 – 16:00 Komandinis darbas, užsiėmimai ir rungtys, anglų k. pamokėlė

16:00 – 17:00 *Pavakariai*

17:00 – 19:00 Žaidimai ir laisvas laikas [poilsiui ir draugystei]

19:00 – 20:00 *Vakarienė*

20:00 – 23:00 Nuotykių vakarai, žaidimai, šokiai

23:00 – 08:30 Miego metas

**STOVYKLOS PROGRAMA**

**1 diena #PAŽINTIS**

Atvykimas į stovyklą. Įsikūrimas nameliuose. Susipažinimas grupėse. Stovyklos taisyklių pristatymas. Aktyvūs ir įtraukiantys sportiniai žaidimai lauke. Ruošimasis grupėse vakaro programai. Vakaro programa – grupių prisistatymai, susipažinimo vakarėlis, šokių maratonas.

**2 diena #KARYS**

Savęs ir kitų stovyklautojų pažinimo užduotys. Įvairios karinės pramogos, kliūčių ruožo įveikimas, išgyvenimo pamokėlės. Patiks ne tik berniukams, bet ir mergaitėms.

**3 diena #PROTAS**

Neurobika [proto mankšta] – mąstymą aktyvinančios veiklos. Pojūčių [regos, klausos, uoslės, lytėjimo ir skonio] lavinimo žaidimai grupėse. Strateginiai lauko ir stalo žaidimai. Protų kovos tarp grupių. Lobio ieškojimas. Vakaro tema - pasaka. Persirengimas karnavaliniais rūbais ir pasakos vaidinimas. Diskoteka arba filmo žiūrėjimas

**4 diena #VANDUO**

Neptūno [vandens] šventė. Vandens mūšis. Maudynės Geluvos ežere. Smėlio tinklinio, futbolo, lėkščiasvydžio treniruotės ir varžybos. Pirtis ir baseinas.

**5 diena #GAMTA IR IŠTVERMĖ**

Rytinė mankšta miške. Įdomūs eksperimentai gamtoje ir gamtos pažinimo veiklos. 12km žygis į Kurtuvėnų regioninį parką, žirgyną. Pietūs gamtoje, jodinėjimas žirgais. Filmo vakaras.

**6 diena #VAIZDUOTĖ**

Sąmonės mankšta – vaizduotę atnaujinantys ir išlaisvinantys pratimai. Vėliavos piešimas. Kūrybinės dirbtuvės [mandalos, piešiniai, rankdarbiai iš miško gėrybių, dekoravimas ir t.t.]. Darbų paroda. Stovyklos dainos ir šokio kūryba. Diskoteka.

**7 diena #UGNIS NAKTYJE**

Dainos ir šokio pristatymai. Laužo paruošimas. Stovyklautojų fotosesija, bendros vėliavos iškėlimas, vakaras prie laužo su karštomis bulvėmis, bei zefyrais ir muzika. Stovyklos nominacijos ir apdovanojimai. Palinkėjimų medis. Atsisveikinimas su stovyklautojais.

**STOVYKLOS FILOSOFIJA**

Asmeninio tobulėjimo ir nuotykių vasaros stovyklos vaikams ir jaunimui programa ir veiklos parengtos, siekiant ypatingą dėmesį skirti vaikų ir jaunimo kūrybiškumo, strateginio mąstymo, empatijos formavimui bei asmens vidinio „Aš“ augimui, vertybinių orientacijų bei pilietinių įsipareigojimų skatinimui ir įtvirtinimui, fizinio kūno lavinimui per sportines ir stresą mažinančias, atpalaiduojančias veiklas. Viena iš stovyklos misijų – ugdyti vaikų ir jaunimo gebėjimą atpažinti ir valdyti savo ir suprasti kitų emocijas, sutelkti dėmesį į svarbius, esminius dalykus konkrečiose situacijose, pasitikėti savimi, išdrįsti veikti ir keistis, pozityviai, kūrybingai ir kritiškai mąstyti, reflektuoti savo patirtį, veikloje vadovautis asmeninėmis vertybinėmis nuostatomis, bendrauti su įvairiais asmenimis, bendradarbiauti esant komandoje, rūpintis savimi, kitais ir gamta.

**STOVYKLOS VADOVAI**

Aktyvūs, jauni, pozityvūs bei atsakingi asmenys – socialinio, sportinio, kultūrinio ir meninio gyvenimo atstovai, turintys vaikų ir jaunimo stovyklų vykdymo patirties, bei dirbantys vaikų ir jaunimo tobulėjimo kryptyje, siekiantys būti puikiu pavyzdžiu augančiai asmenybei. Vadovai turi edukologijos, socialinės pedagogikos, socialinio darbo, menų srities išsilavinimus. Turėsime net du vadovus atvykstančius iš užsienio, tai vaikams puiki galimybė lavinti savo anglų kalbos žinias.

**VIETA**

Alksnyniškės k., Bubių sen., Šiaulių raj. [buvusi „Atžalyno“ stovykla]. Kelyje Šiauliai-Kelmė, pravažiavus A12 magistralinio kelio 73 km žymėjimo ženklą, sukti kairėn ir važiuoti iki stovyklos apie 1,4 km.

**APGYVENDINIMAS**

Keturviečiai kambariai. Tualetai ir dušai kiekviename namelyje. Stovyklavietės teritorijoje yra krepšinio, tinklinio, futbolo ir teniso aikštelės, amfiteatras. Stovyklos materialinė bazė pastoviai atnaujinama ir prižiūrima.

**MAITINIMAS**

4 kartus per dieną. Maistas gaminamas stovyklos virtuvėje, patiekiamas šviežias ir skanus. Valgiaraštis suderintas ir patvirtintas specialistų.

**Į STOVYKLOS KAINĄ ĮSKAIČIUOTA:**

- apgyvendinimas kambariuose;

- maitinimas;

- poilsio ir pramogų programa.

**PASTABOS:**

- Stovyklautojams būtina turėti medicininę pažymą.

- Rekomenduojama pasiimti patogią avalynę, **kepuraitę** ar skarelę, akinius nuo saulės, **kremą nuo saulės, purškalą nuo uodų ir erkių**, higienos reikmenis, tualetinio popieriaus, maudymosi kostiumėlį, užvalkalus (pagalvei ir antklodei), paklodę, 2 rankšluosčius, guminę avalynę, **apsiaustą - lietpaltį** (jei bus lietinga vasara).

- Priklausomai nuo oro sąlygų, stovyklautojų veiklos gali kisti. Už pasikeitusias veiklas atsakingi vadovai.

- **Stovyklos pamainos pradžia – sekmadienį nuo 11 iki 12 val. [atvykimas], pabaiga – šeštadienio nuo 10 iki 11 val. [išvykimas]**